Pīters O'Tūls
Pīters O'Tūls (angļu: Peter O'Toole; dzimis 1932. gada 2. augustā Līdsā, Apvienotajā Karalistē, miris 2013. gada 14. decembrī Londonā, Apvienotajā Karalistē) bija īru izcelsmes britu aktieris. Pasaules slavu ieguva ar galveno lomu Deivida Līna 1962. gada filmā "Arābijas Lorenss". Astoņas reizes nominēts Amerikas Kinoakadēmijas balvai kā labākais aktieris (1962, 1964, 1968, 1969, 1972, 1980, 1982, 2006), tomēr šajā kategorijā balvu nav ieguvis. 2003. gadā viņam tika piešķirta Kinoakadēmijas goda balva par mūža ieguldījumu kino.